open-index/open-wikipedia-markdown huggingface dataset:
Shirley Booth

**Shirley Booth** (født **Marjory Ford** 30. august 1898 i New York City i New York, død 16. oktober 1992 i Nord-Chatham i Massachusetts) var en amerikansk skuespiller.

## Karriere
Booth begynte sin skuespillerkarriere på teater som tenåring og ble en fremtredende skuespiller på teater i Pittsburgh. Hun debuterte på Broadway i teaterstykket *[[Hell's Bells (skuespill)|Hell's Bell]]* i januar 1925, der hun spilte mot Humphrey Bogart. Booth ble kjent med den kvinnelige hovedrollen i komedien *[[Three Men on a Horse]]*, som gikk på teater fra 1935 til 1937. På 1930- og 1940-tallet oppnådde Booth stor popularitet med sine mange opptredener i drama, komedier og musikaler.

Booth spilte mot Katharine Hepburn i teaterstykket *[[The Philadelphia Story (skuespill)|The Philadelphia Story]]* (1939). Booth var aktiv på Broadway i over tre tiår. Hun hadde også en rolle i den populære radioserien *[[Duffy's Tavern]]*, som ble sendt på CBS fra 1941 til 1942 og på NBC-Blue Network fra 1942 til 1943. Booth vant sin første Tony Award for rollen som Grace Woods i teaterstykket *Goodbye, My Fancy* (1948).

Booth vant sin andre Tony Award for rollen som den forpinte hustruen Lola Delaney i teaterstykket *[[Kom tilbake, lille Sheba (skuespill)|Kom tilbake, lille Sheba]]* (1950). Sidney Blackmer, som spilte den mannlige hovedrollen som hennes ektemann Doc, vant også en Tony Award. Booth gjentok rollen i filmatiseringen av teaterstykket fra 1952. Hun vant Oscar, Golden Globe, National Board of Review Award og New York Film Critics Circle Award for rolletolkningen sin.

Booth vant sin tredje Tony Award i 1953, for rollen som Leona Samish i teaterstykket *[[The Time of the Cuckoo]]*. I 1957 ble hun tildelt Sarah Siddons Award for sitt arbeid på teaterscenen i Chicago. Booth returnerte til Broadway i 1959. I 1961 fikk hun hovedrollen som Hazel Burke i situasjonskomedien *[[Hazel (TV-serie)|Hazel]]*, basert på Ted Keys populære tegneserie fra *[[The Saturday Evening Post]]*. TV-serien varte i fem sesonger og Booth vant to Primetime Emmy-priser for rolletolkningen sin. Hennes siste Broadway-opptredener var i 1970. Booth har fått en stjerne på Hollywood Walk of Fame, som ligger ved 6840 Hollywood Boulevard.

## Privatliv
Den 23. november 1929 giftet Booth seg med Ed Gardner, som senere både skapte og spilte hovedrollen i radioserien *[[Duffy's Tavern]]*. De ble skilt i 1942. Booth giftet seg med William H. Baker jr. i 1943 og ekteskapet varte frem til hans død i 1951. Hun giftet seg aldri igjen, og hadde heller ingen barn fra noen av ekteskapene. Booth døde 16. oktober 1992, etter kort tids sykdom, i sitt hjem i Nord-Chatham i Massachusetts.

## Referanser


## Eksterne lenker
*
Skredshol

**Skredshol** er en storgård i Ringsaker i Innlandet som i 1998 hadde et totalareal på 2&nbsp;026 dekar. Den er tidligere setegård, og ligger i på den delen av Nes-halvøya som tilhørte Ringsaker også før storkommunen ble opprettet i 1964. Den blir nevnt for første gang i 1403. Gården har blant annet vært eid av Jens Bjelke og hans slekt. Fra 1922 har den vært i familien Moslets eie. Gårdens hovedbygning er fredet.

## Eksterne lenker
* «Skredshol» på Lokalhistoriewiki.
Einar Frogner

**Einar Frogner** (1893–1955) var en norsk politiker og gårdbruker. Han var landbruksminister i Gerhardsens samlingsregjering etter frigjøringen i 1945, som representant for Bondepartiet. Han var stortingsrepresentant for Hedmark fra 1945 til sin død i 1955 og formann i Bondepartiet fra 1948 til 1954.

Han vokste opp på Segla i Løten og så på Smedstua under storgården Dørum i Vang i Hedmark. Han gikk Jønsberg landbruksskole og bestyrte flere gårder før han kjøpte Dørum i 1924.

Han påtok seg en rekke verv i meierisamvirket. Han var formann i Jordbrukets arbeidsgiverforening fra etableringen i 1937 til 1948 (se Landbrukets arbeidsgiverforening).

## Referanser


## Eksterne lenker
*
Trinidad og Tobagos herrelandslag i fotball

**Trinidad og Tobagos herrelandslag i fotball** er det nasjonale fotballaget til Trinidad og Tobago, og dette landslaget blir administrert av Trinidad og Tobagos fotballforbund. Trinidad og Tobagos fotballforbund ble stiftet i 1908, og de ble medlem av FIFA i 1963. Trinidad og Tobago har deltatt i ett VM-sluttspill, og nasjonalstadion er Hasely Crawford Stadium i Port of Spain.

## Historie
Landet deltok i fotball-VM for første gang i 2006 etter at laget slo ut Bahrain i omspill. Landslagets store stjerner er Dwight Yorke, Russell Lapaty, Shaka Hislop og Stern John.

## VM-resultater

## Kamper i VM-sluttspill

## Kilder
* Olsen, Egil Roger (2002): *DRILLOS VERDEN*.  Kagge Forlag AS, OSLO. 

## Eksterne lenker
*  Hjemmeside til Trinidad og Tobagos fotballforbund
*  FIFAs profil om Trinidad og Tobago
*  FIFAs VM-2006 profil om Trinidad og Tobago
Grundtvigianismen

**Grundtvigianismen** er en kirkelig retning og folkelig kulturbevegelse som oppstod i Danmark på 1800-tallet basert på tankene til Nikolai Frederik Severin Grundtvig. De mest kjente norske grundtvigianerne var Wilhelm Andreas Wexels, Ole Vig, Herman Anker og Olaus Arvesen.

I Norge ble grundtvigianismen først og fremst en pedagogisk retning, grunnlaget for folkehøyskolene. Noregs Ungdomslag var også sterkt inspirert av grundtvigianismen. Viktige elementer var det levende ordet i form av forelesninger, morsmål (nynorsk) og fedrelandskjærlighet og en frilynt kristendom.

## Grundtvigianare i Norge
*Bjørnstjerne Bjørnson
*Viggo Ullmann
*Olaf Wilhelm Haaje
*Karl Seip
*Karen Laurine Sundt
*Lars Bentsen
*Bernt Theodor Anker
*Dikka Møller
*Peder Christian Hersleb Kjerschow
*Anders Jonsen Reitan
*Ole Jullum
*Olav Torsteinsen Bjørgum
*Ole Stuevold Hansen
*Mathea Trøften
*Thea Seip
*Johannes Kjesbu

## Referanser


## Eksterne lenker
* Grundtvigianismen, artikkel hos Store norske leksikon
Generaldirektorat

**Generaldirektorat** (*Directorate-General,* forkortet DG) brukes som betegnelsen på visse administrative organer i EU. Generaldirektorater finnes som del av administrasjonen til flere av EUs institusjoner. 

* Europakommisjonen: Generaldirektoratene utgjør denne EU-institusjonens administrative nivå. Kommisjonen består av flere generaldirektorater og tjenesteavdelinger. Et generaldirektorat er underlagt en kommissær, som er en politisk stilling utnevnt av EU-kommisjonens president, og ledes av en generaldirektør, som er en administrativ topplederstilling. Generaldirektoratene er videre delt inn i direktorater som ledes av en direktør, og seksjoner som ledes av en seksjonssjef.

* Europaparlamentet: Generaldirektoratet er avdelinger av parlamentets sekretariat.
* Rådet for Den europeiske union: Et generalsekretariat, oppdelt i generaldirektorater, bistår Rådet, Rådets presidentskap, Det europeiske råd og Presidenten for Det europeiske råd.

## Generaldirektoratene i Europakommisjonen (per 2021)
#Landbruk og bygdeutvikling (AGRI)
# Budsjett (BUDG)
# Klima (CLIMA)
# Kommunikasjon (COMM)
# Kommunikasjonsnettverk, innhold og teknologi (CNECT)
#Konkurranse (COMP)
#Forsvarsindustri og romfart (DEFIS)
# Økonomi og finans (ECFIN)
# Utdanning, ungdom, sport og kultur (EAC)
# Sysselsetting, sosiale spørsmål og inkludering (EMPL)
# Energi (ENER)
# Miljø (ENV)
#Eurostat (EUROSTAT)
# Finansiell stabilitet, tjenester og kapitalmarkedsunion (FISMA)
# Helse og mattrygghet (SANTE)
# Humanitær bistand og sivil beskyttelse (ECHO)
# Menneskelige ressurser og sikkerhet (HR)
# Informatikk (DIGIT)
# Det indre marked, industri, entreprenørskap og SMB (GROW)
#Internasjonale partnerskap (INTPA) *– tidligere kalt Generaldirektoratet for internasjonalt samarbeid og utvikling (DEVCO)*
# Tolketjenester (SCIC)
# Det felles forskningssenter (JRC)
# Skattlegging og tollunion (TAXUD)
# Tjeneste for utenrikspolitiske instrumenter (FPI)
# Forskning og innovasjon (RTD)
#Strukturreformstøtte (REFORM)
#Europakommisjonens generalsekretariat (SG)
# Nabolag og utvidelsesforhandlinger (NEAR)
# Handel (TRADE)
# Justis og forbrukere (JUST)
# Migrasjon og indre anliggender (HOME)
# Maritim politikk og fiskeri (MARE)
# Mobilitet og transport (MOVE)
# Oversettelsestjenester (DGT)
# Regional- og urban politikk (REGIO)
# Health Emergency Preparedness and Response Authority (HERA)

## Referanser


## Eksterne lenker
* Utenriksdepartementet EU/EØS-håndboken
Judy Holliday

**Judy Holliday** (født **Judith Tuvim** 21. juni 1921 i New York City i New York, død 7. juni 1965 i New York City i New York) var en amerikansk skuespiller. Hun vant Oscar for beste kvinnelige hovedrolle for rollen som Emma «Billie» Down i filmen *[[Født i går]]* (1950). Holliday vant Tony-prisen for beste kvinnelige hovedrolle i en musikal for rollen som Ella Peterson i musikalen *[[Bells Are Ringing (musikal)|Bells Are Ringing]]*. Hun har fått en stjerne på Hollywood Walk of Fame.

## Referanser


## Eksterne lenker
*
Skapelsen (Vatikanet)

**Skapelsen** er tittelen på motivet i takmaleriet i Det sixtinske kapell i Roma, malt i fresko av Michelangelo fra 1508&ndash;1512. 

*Skapelsen* viser hele ni ulike scener fra skapelsehistorien og frem til Noah. 2 for *skapelsen av verden*, tre for *skapelsen av Adam, skapelsen av Eva og syndefallet*, og tre for *Noahs historie*. Scenen der Gud gir liv til Adam er kanskje den mest kjente.

Skapelsen av Adam illustrerer den bibelske skapelsesberetningen fra første Mosebok der Gud puster liv i Adam, det første mennesket. Fresken er en del av en kompleks ikonografiske ordning, og er kronologisk den fjerde i rekken av paneler som viser episoder fra Første Mosebok.
Ginger Rogers

**Ginger Rogers** (født **Virginia Katherine McMath** 16. juli 1911 i Independence i Missouri i USA, død 25. april 1995 i Rancho Mirage i California) var en amerikansk skuespiller, sangerinne og danserinne. Hun er mest kjent for sine opptredende med dansernumre sammen med Fred Astaire.

## Liv og virke
### Bakgrunn
Ginger Rogers ble oppdratt av alenemoren Lela, en måtelig fremgangsrik dreiebokforfatterinne. Hun ble født i Independence i Missouri og oppdratt i Kansas City, til familien flyttet til Fort Worth i Texas da hun var ni år gammel. Moren sørget for at hun begynte med sang- og danseundervisning allerede som barn.

### Karriere
16 år gammel vant hun en charlestonkonkurranse og begynte å opptre på revyscener, til å begynne med sammen med sin første mann, Jack Pepper, og senere på egen hånd. Begynnelsen av karrieren var innen vaudeville. 

Gjennombruddet kom da hun spilte hovedrollen i Broadway-musikalen *[[Girl Crazy]]* (1930). I Hollywood gjorde Rogers seg bemerket med biroller filmmusikalene *[[42. gate]]* og *[[Golddiggers of 1933]]* (begge fra 1933). Hun spilte i totalt ti filmer med Fred Astaire, inkludert musikalkomediene *[[Top Hat]]* (1935) og *[[Swing Time]]* (1936).

Rogers vant en Oscar for beste kvinnelige hovedrolle for rollen som Katherine «Kitty» Foyle i dramafilmen *[[Kitty Foyle, ung moderne dame]]* (1940). Hun ble nominert til Golden Globe for rolletolkningen sin i komedien *[[Apestreker]]* (1952). Rogers har fått en stjerne på Hollywood Walk of Fame. I 1999 ble hun kåret til tidenes 14. største kvinnelige filmlegende av Det amerikanske filminstituttet.

I sitt andre av fem ekteskap var Ginger Rogers gift med skuespilleren Lew Ayres og i sitt fjerde med den franske skuespilleren Jacques Bergerac. Alle hennes ekteskap endte i skilsmisse; hun fikk ingen barn. 

Rogers var medlem av Christian Science og engasjerte seg for Det republikanske parti.

## Filmografi (utvalg)
* 1933 – *[[Gold Diggers 1933]]*
* 1935 – *[[Top Hat]]*
* 1936 – *[[Swing Time]]*
* 1937 – *[[Før teppet går opp]]*
* 1944 – *[[Vi sees igjen (film)|Vi sees igjen]]*
* 1951 – *[[Under Ku Klux Klan]]*
* 1952 – *[[Vi er ikke gifte!]]*
* 1952 – *[[Apestreker]]*
* 1965 – *[[Harlow (film)|Harlow]]*

## Bibliografi
* Fred Astaire: *Steps in Time*, 1959.
* Arlene Croce: *The Fred Astaire and Ginger Rogers Book*, Galahad Books 1974, 
* Jocelyn Faris: *Ginger Rogers – a Bio-Bibliography*, Greenwood Press, Connecticut, 1994, 
* Hannah Hyam: *Fred and Ginger – The Astaire-Rogers Partnership 1934–1938*, Pen Press Publications, Brighton, 2007. 
* John Mueller: *Astaire Dancing – The Musical Films of Fred Astaire*, Knopf 1985, 
* Ginger Rogers: *Ginger My Story*, New York: Harper Collins, 1991

## Referanser


## Eksterne lenker

* 
*
Ecuadors herrelandslag i fotball

**Ecuadors herrelandslag i fotball** er det nasjonale fotballaget til Ecuador. Det blir administrert av Ecuadors fotballforbund. Det ecuadorianske fotballforbundet ble medlem av FIFA i 1926. Ecuador har deltatt i to VM-sluttspill, og nasjonalstadion er Estadio Rodrigo Paz Delgado i Quito.

## Historie
I 1966 spilte Ecuador en play-off kamp som landet tapte for . Hadde Ecuador vunnet denne kvalifiseringskampen hadde de vært klar for sluttspillet i 1966.  I 2002 deltok de for første gang i et VM-sluttspill. Landet ble slått ut i gruppespillet etter tap for  og , og seier over .

Ecuador har deltatt i Copa América hele 23 ganger, men aldri vunnet.

## VM-resultater

## Kamper i VM-sluttspill

## Nåværende tropp
Oppdatert 15. november 2022.
Ecuadors tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Referanser


## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  Hjemmesiden til det ecuadorske fotballforbundet
*  FIFAs profil om Ecuador
*  FIFAs VM-2006 profil om Ecuador
Anna Magnani

**Anna Magnani** (født 7. mars 1908 i Roma, død 26. september 1973 samme sted) var en italiensk skuespiller. Hun vant Oscar, Golden Globe og BAFTA for rollen som Serafina Delle Rose i filmen *[[Den tatoverte rosen (film)|Den tatoverte rosen]]* (1955). Magnani har fått en stjerne på Hollywood Walk of Fame.

## Liv og virke
### Bakgrunn
Anna Magnani, som var utenomekteskapelig barn av en italiensk kvinne og egyptisk mann, vokste opp i fattigdom hos sin mormor i et slumdistrikt i Roma. hun fikk sin skoleutdannelse ved en klosterskole og begynte senere å studere ved Det dramatiske teaters sceneskole. For å finansiere sin utdannelse sang hun uanstendige ballader på shabby nattklubber. Hun avanserte til varietéer og fra 1926 medvirket hun i teateroppsetninger.

## Skuespillerinne
I 1926 gjorde hun filmdebut i stumfilmen *Scampolo*. Hun kom ikke tilbake til filmen før i 1934; hun satset i stedet på en karriere som sceneskuespillerinne og sangerinne. I 1935 giftet hun seg med regissøren Goffredo Alessandrini, som anså henne uegnet som filmskuespillerinne, men likevel gav henne en birolle i filmen *Cavalleria* (1936). Deres ekteskap var ulykkelig og ble oppløst i1950.

I 1942 fikk hun en utebomekteskapelig sønn med skuespilleren Massimo Serato. Sønnen ble senere rammet av polio.

Etter Romas frigjøring under Andre verdenskrig sang Anna Magnani for de amerikanske soldatene og ble populær. Hun fikk sitt store gjennombrudd i 1944 i Roberto Rossellinis *Rom – åpen by*. Hun spilte senere en rekke kraftfulle kvinneportrett. Hun var ikke en typisk stjerne – liten og satt, med store mørke ringer under øynene – men hun ble betraktet av sine kolleger innen filmen som en av de største skuespillerinner noensinne.

Hun ble belønnet med en Oscar i 1955 för sin rolle i *Den tatoverte rosen*.

Anna Magnani døde i 1973 av langvarig kreft i bukspyttskjertelen. Store menneskemasser samlet seg til hennes begravelse. Hun ligger begravd i familiemausoleet tilhørende hennes gode venn Roberto Rossellini.

## Filmer i utvalg

* 1941: *Teresa Venerdì*
* 1945: *[[Rom – åpen by]]*
* 1945: *Abbasso la miseria!*
* 1946: *[[Loven dømmer deg]]*
* 1946: *[[For åpen scene (film)|For åpen scene]]*
* 1946: *Abbasso la ricchezza!*
* 1947: *[[Angelina (film)|Angelina]]*
* 1948: *l'Amore*
* 1948: *Il miracolo*
* 1950: *Vulkanen*
* 1951: *[[Bellissima]]*
* 1953: *[[Gullkareten]]*
* 1955: *[[Den tatoverte rosen]]*
* 1956: *Den gode hånd*
* 1957: *Vill er vinden*
* 1958: *[[Kvinnefengslet]]*
* 1960: *Slangeskinn*
* 1960: *Deilig – tross alt*
* 1962: *Mamma Roma*
* 1965: *Made in Italy*
* 1969: *Santa Vittorias hemmelighet*
* 1970: *Sangerinnen*
* 1972: *Fellinis Roma*

## Referanser


## Eksterne lenker
*
Nintendo DS Lite

**Nintendo DS Lite** er en ny og forbedret versjon av Nintendos populære håndholdte spillemaskin, Nintendo DS. Blant forbedringene fra den forrige modellen finner man skarpere og lysere skjermer, samt et nytt og bedre design. Den ble annonsert 26. januar 2006 og ble først utgitt i Japan 2. mars samme år. Nintendo DS Lite er en del av Nintendo DS-familien.

## Forbedringer og forandringer på Nintendo DS Lite

* Nintendo DS Lite er rundt 40&nbsp;% mindre og 20&nbsp;% lettere enn den originale Nintendo DS.
* Skjermen er skarpere og mye lysere. Lysstyrken kan justeres på fire forskjellige nivåer.
* Økt batterikapasitet og kortere oppladningstid (3 timer).
* Pekepennen er 1 centimeter lengre, 1 millimeter tykkere og plasseres på høyre side av maskinen.
* Mikrofonen er nå plassert mellom de to skjermene, i motsetning til den originale  mikrofonen som befant seg på bunnen av maskinen.
* Av/på-knappen er blitt en bryter, og er plassert på høyre side av maskinen.
* D-paden og A-, B-, X- og Y-knappene er plassert lengre opp på maskinen.
* Start- og select-knappene er plassert under A-, B-, X- og Y-knappene.
* Nintendo DS Lite har en skinnende ytterside, mens innsiden er matt.
* Det følger med et støvdeksel som kan puttes i GBA-porten.
* GBA-spill stikker ut av DS Lite med omtrent 1 centimeter.

## Farger
Nintendo DS Lite skulle opprinnelig bli lansert i Japan med fargene Enamel Blue, Ice Blue og Crystal White, men på grunn av produksjonsproblemer var kun Crystal White-versjonen tilgjengelig under lanseringen. Enamel Blue og Ice Blue ble introdusert på det japanske markedet 11. mars samme år. Fargen Noble Pink ble utgitt 20. juli og finnes i Japan og Europa. I USA ble maskinen lansert i kun én farge, kalt Polar White. Maskinen kan nå imidlertid også kjøpes i USA i fargene rosa, blå og svart i tillegg til hvit. I Europa ble Nintendo DS Lite lansert i hvit, rosa og svart farge, senere er også en sølvfarget versjon blitt utgitt.

## Referanser
Humanist

Med **humanist** kan det siktes til:

* En eksponent for humanismen, en bred og vanskelig avgrensbar betegnelse, herunder i første rekke de egentlige humanister fra renessansen, samt en rekke moderne filosofier og livssyn
* Filolog, person som har en humanistisk utdanning
* En tilhenger av livssynshumanisme eller humanetikk, et moderne sekulært livssyn, herunder organisasjonene og publikasjonene
** Human-Etisk Forbund, et livssynsamfunn
** International Humanist and Ethical Union, IHEU
** «Humanist (tidsskrift)», norsk tidsskrift som utgis av Human-Etisk Forbund
** «The Humanist», amerikansk tidsskrift
** Humanist Forlag, norsk forlag
St. Olav tidsskrift

***St. Olav tidsskrift*** var et abonnementsbasert tidsskrift som ble utgitt av Oslo katolske bispedømme. Bladet ble grunnlagt i 1889 og utkom til å begynne med ukentlig, siden ti ganger i året. Bladets formål var å gå i dybden «i tidens aktuelle spørsmål» med utgangspunkt i Den katolske kirkes ståsted, men var også åpent for dialog og debatt. 

Blant redaktørene som preget bladet i tiden etter den andre verdenskrig var Hallvard Rieber-Mohn, Erik Gunnes, Åge Rønning, Arne Fjeld, Else-Britt Nilsen og Unni Klepper Joynt.

Med virkning fra 1. januar 2010 ble tidsskriftet slått sammen med kirkebladet *Broen* til *[[St. Olav – katolsk kirkeblad]].*  Fra høsten 2017 er Hans Rossiné og Nils Heyerdahl redaktører. Bladet kommer nå med fire numre i året og sendes gratis til alle som registrerer seg som abonnent.

## Eksterne lenker
* St. Olav
Loddebolt

En **loddebolt** er et verktøy som brukes til mekanisk og elektrisk å forbinde to metalliske overflater. Denne prosessen kalles *lodding*.

## Virkemåte
En loddebolt er et verktøy der spissen ved bruk har en temperatur på mellom 250 og 450 grader Celcius. Man bruker den varme spissen til å varme opp overflatene som skal forbindes, og tilfører deretter loddetinn. Loddetinnet vil smelte ved kontakt med den varme loddebolten, og legge seg mellom/på overflatene. Når man fjerner loddebolten, vil loddetinnet stivne, og man har en sammenkobling.

I loddetinnet er det en syre og litt voks/harpiks. Når tinnet varmes opp vil syren og harpiksen rengjøre metallflatene og fjerne korrosjon som kan være årsak til dårlig kontakt og dårlig mekanisk styrke. Ved god nok oppvarming vil syren og harpiksen komme ut på overflaten av loddingen ofte med urenheter som har vært på metallet.

Loddebolten varmes vanligvis opp av 220 V elektrisitet, men det finnes loddebolter drevet av gass eller batteri.

Enkelte mer avanserte modeller har termostat for bedre temperaturregulering av spissen på loddebolten.

## Bruksområde
Det største bruksområdet er innen elektronikkproduksjon, der man ved lodding fester komponenter til kretskort. I privat sammenheng er det vanlig å bruke loddebolt til å skjøte ledninger etc. Lodding gir bedre elektrisk kontakt enn ved bruk av f.eks. kabelsko.
Lodding brukes også til en viss grad som et alternativ til sveising i noen tilfeller, i produksjon/reparasjon av smykker, div. småreparasjoner, ved skjøting av takrenner i kobber og sink, etc.

## Kaldlodding
Dersom kontaktpunktene ikke blir varmet godt nok opp før man tilfører loddetinn, får man en *kaldlodding*. Loddetinnet får en matt overflate, sannsynligvis fordi det dannes krystalliknende sprekker i tinnet. Dersom de to metallflatene som skal loddes, beveges mens loddingen avkjøles, øker faren for krystalldannelse. En slik lodding vil føre til at loddetinnet ikke *herder* godt nok, og i verste fall vil kontaktpunktene kunne løsne fra hverandre. En annen konsekvens kan være høy overgangsresistans, ustabil elektrisk kontakt, rester av flussmiddel inne i loddingen, etc. Uerfarne begynnere uten opplæring har en tendens til å kaldlodde mye.

## Automatisert produksjon
Tradisjonelt sett har man i industrien hatt ansatte som har montert kretskort for hånd, ved hjelp av loddebolt. I dag gjøres dette nesten ikke i det hele tatt. Isteden har man forskjellige former for automatiserte loddeprosesser.

Innen montering av overflatemonterte komponenter trykker man et mønster med loddepasta på et kretskort, og bruker deretter en *pick-and-place* maskin til plassering av komponentene. Ved å kjøre kretskortet gjennom en varmeovn, vil loddepastaen smelte og hefte seg til komponentene. Når kortet kjøles ned, er det ferdig til bruk.
Pietà

**Pietà** (italiensk: «fromhet») er en betegnelse på en billedlig representasjon av jomfru Maria som sørger over sin sønn Jesus mens hun holder hans døde legeme i armene. Denne scenen ble et yndet motiv for kunstnere i den italienske renessansen, og er siden 1300-tallet fremstilt i tusenvis av malerier og skulpturer, ofte som en del av utsmykningen i katolske kirker.

## Michelangelos pietà (skulptur)

Ordet er også brukt som egennavn for den mest berømte pietà av alle: Michelangelo Buonarrotis marmorskulptur, utført i 1499, og utstilt i Peterskirken i Roma. Skulpturen er et lysende eksempel på kunnskap om anatomi og på den nyplatonske teorien om at kroppens skjønnhet er er uttrykk for åndens. Skulpturen demonstrerer renessansens forkjærlighet for pyramidal oppbygning.

## Referanser


## Eksterne lenker
* 

* Bilde av Michelangelos pietà
Gardbergfeltet

**Gardbergfeltet** er et stort kulturminneområde i Vestre Slidre i Innlandet. Feltet består av et gravfelt med over 1000 gravrøyser samt kulturminner fra tidlig industri og husdyrhold. Flere av røysene kan faktisk være rydningsrøyser og er således minner fra tidlig jordbruksvirksomhet. Aktivitetene ved Gardbergfeltet spenner fra bronsealder til moderne tid. Blant funnene her er et sverd med 70 cm lang klinge. Sverdet er sannsynligvis fra romertiden.  Einangsteinen er den eldste runestein i Norden som står på sin opprinnelige sted.

## Referanser


## Eksterne lenker
* Stiftelsen Gardbergfeltet med Einangsteinen
*
Ghanas herrelandslag i fotball

**Ghanas herrelandslag i fotball** er det nasjonale fotballaget til Ghana, og dette landslaget blir administrert av Ghanas fotballforbund. Det ghanesiske fotballforbundet  ble stiftet i 1957, og landet ble medlem av FIFA i 1958. Ghana har deltatt i fire VM-sluttspill, og nasjonalstadion er Sports Stadium i Accra.

Ghanas U20-landslag vant U20-VM i 2009.

## Nåværende tropp
Oppdatert 10. desember 2022.
Ghanas tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Historie
Ghanas største spiller gjennom tidene er Abedi Pelé, mens nå er det Michael Essien fra Chelsea som er den største stjernen. Sommeren 2006 spilte Ghana i VM-sluttspill for første gang.
I Afrikamesterskapet har de mange titler: Fire gullmedaljer, tre sølvmedaljer og én fjerdeplass.

## VM-resultater

## Kamper i VM-sluttspill

## Referanser


## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  Nettsider til det ghanesiske fotballforbundet
*  FIFAs profil om Ghana 
*  FIFAs VM-2006 profil om Ghana 
*  VM-2006 nyheter om Ghana
Jane Wyman

**Jane Wyman** (født **Sarah Jane Mayfield**; 5. januar 1917, død 10. september 2007) var en amerikansk skuespillerinne.

Wyman brukte fødselsdatoen 4. januar 1914 fra starten av sin Hollywood-karriere for å fremstå som eldre enn hun var. Hun vant Oscar for beste kvinnelige hovedrolle for rollen som Belinda McDonald i filmen *[[Johnny Belinda (1948)|Johnny Belinda]]* (1948). På 1980-tallet var Wyman kjent for rollen som det manipulerende familieoverhodet Angela Channing i såpeoperaen *[[Falcon Crest]]*. Hun har to stjerner på Hollywood Walk of Fame, for sin innsats innen film og TV-underholdning. 

Wyman var gift fire ganger, blant annet med skuespiller, senere president, Ronald Reagan fra 1940 til 1948. Hun var gift med samme mann, Fred Karger, to ganger, fra 1952 til 1955 og fra 1961 til 1965.

## Filmografi (utvalg)
* 1945 – *[[Forspilte dager]]*
* 1950 – *[[Det store alibi]]*
* 1954 – *[[Mot nye horisonter]]*
* 1955 – *[[Med kjærlighetens rett]]*

## Referanser


## Eksterne lenker
*
Japans herrelandslag i fotball

**Det japanske herrelandslag i fotball** er det nasjonale fotballaget til Japan, og dette landslaget blir administrert av Japans fotballforbund. Det japanske fotballforbundet ble stiftet i 1921, og de ble medlem av FIFA i 1929. Japan kvalifiserte seg for sitt første VM-sluttspill i 1998, og har siden deltatt i alle seks påfølgende VM-sluttspill fram til 2022.

## Historie
Japan arrangerte VM sammen med Sør-Korea i 2002 der de kom til andre runde.

## Meritter
* Beste resultat fra VM: Åttendedelsfinale i 2002 og 2010.

## VM-resultater

## Flest landskamper
*For en fullstendig oversikt, se [[Liste over japanske landslagsspillere i fotball for herrer]]*

## Flest landslagsmål

## Kamper i VM-sluttspill

Totalt har Japan spilt 24 kamper i VM-sluttspill som har gitt 7 seire, 5 uavgjort og 12 tap. Målforskjell: 24-32.

## Nåværende tropp
Oppdatert 30. november 2022.
Japans tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Referanser


## Kilder
* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
*  FIFAs profil om Japan
*  FIFAs VM-2006 profil om Japan 
*  Oversikt over Japans resultater i landskamper (RSSSF)
*  Oversikt over japanske spillere som har flest landskamper og landslagsmål (RSSSF)
Frida

**Frida** er et skandinavisk, færøysk og ungarsk kvinnenavn med germansk opprinnelse.

## Etymologi
*Frida* kan ha opprinnelse i:
* norrøne *fríðr*, «vakker»
* norrøne *fröðr*, «fred»
* gammelhøytyske *fridu*, «fred»
* vestgotiske **fridu*, «fred»
* gammelengelske *frið*, «fred»

*Fríða* er den norrøne, *Fritha* den gammeldanske og *Fridha* den gammelsvenske formen av navnet.

## Utbredelse
*Frida* er kjent brukt i Sverige første gang i 1818. Navnet *Frida* var vanlig i Norge i 1890-årene og igjen fra 1990-årene og hadde en popularitetstopp med 1,3 % i 2025.

*Frida* har navnedag i flere land.

*Frida* er i dag vanlig blant annet i Skandinavia og Tyskland. *Fríða* er et populært navn på Færøyene.

|}

## Kjente personer med navnet Frida
* Frida Kahlo (1907–1954), meksikansk maler
* Anni-Frid «Frida» Lyngstad (f 1945), svensk popartist og medlem av ABBA
* Frida Nome (f 1972), religionshistoriker
* Frida Hyvönen (f 1977), svensk sanger
* Frida Ånnevik (f 1984), norsk sanger

### Oppdiktede personer
* Frida i boken *[[Frida - med hjertet i hånden]]* av Torun Lian
* Frida Frosk i TV-seriene *[[Serum Serum]]* og *[[Pelle Parafin og automatspøkelsene]]*
* Frida, Sneipen i tegneserien Pondus. Pondus' og Beates datter og Påsans lillesøster. Frida går i Soppen barnehage.

## Annen bruk av navnet
* *Frida* var blant de hundre mest brukte navnene på hunder og blant de hundre mest brukte navnene katter i Norge i 2014. *Frida* er også et vanlig navn på kyr i Norge.

## Referanser


## Eksterne lenker
* 
*  Statistisk Sentrabyrå navnestatistikk
*
Saudi-Arabias herrelandslag i fotball

**Saudi-Arabias herrelandslag i fotball** er det nasjonale fotballaget til Saudi-Arabia, og dette landslaget blir administrert av Saudi-Arabias fotballforbund. Det saudiarabiske fotballforbundet ble stiftet i 1959, og de ble også medlem av FIFA i 1959. Saudi-Arabia har deltatt i seks VM-sluttspill, og nasjonalstadion er King Fahd International Stadium.

## Historie
Saudi-Arabia kvalifiserte seg for første gang til et VM-sluttspill i 1994. De vant Asiamesterskapet i 1984, 1988 og i 1996.

## VM-resultater

## Kamper i VM-sluttspill

## Nåværende tropp
Oppdatert 20. november 2022.
Saudi-Arabias tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Referanser


## Kilder
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7
* Rollin, Jack (oversatt av Eirik Newth) (1994): *GUINNESS STORE BOK OM FOTBALL-VM, 1930-1994*. Ex Libris Forlag AS. ISBN 82-7384-431-5

## Eksterne lenker
*  Hjemmeside til det saudiarabiske fotballforbundet
*  FIFAs profil om Saudi-Arabia
*  FIFAs VM-2006 profil om Saudi-Arabia
Chase Tower (Chicago)

**Chase Tower** er en skyskraper i Chicago, ferdig bygget i 1969. Den er den niende høyeste bygningen i Chicago, med en høyde på 259 meter.

## Se også
*Liste over skyskrapere

## Eksterne lenker
* Emporis
Eurostat

**Eurostat** er EUs statistikkontor,  organisatorisk plassert som et generaldirektorat under Europakommisjonen. Kontorets oppgave er å utarbeide kvalitativt god sammenlignbar statistikk for EU-området og andre land EU naturlig ønsker å sammenligne seg med. Norge leverer data til  Eurostat for de fleste statistikkområder, og har gjennom EØS-avtalen  plikter og rettigheter mht levering av data og utarbeiding av statistikk. Det foregår et utstrakt samarbeid mht. felles metode- og regelverk for statistikkproduksjonen.

Alt Eurostat publiserer av publikasjoner og databaser, er gratis tilgjengelig fra nettsidene. For veiledning i å finne fram i statistikken, er det opprettet et nettverk av veiledningstjenester i en rekke land. I Norge er det Statistisk sentralbyrås bibliotek og informasjonssenter som veileder. Tjenesten er gratis.

## Eksterne lenker
* 
* SSBs bibliotek og informasjonssenter
Peter Werni

**Peter Werni** (født 3. juni 1974). Han er forsvarsspiller, og har spilt på det norske U21-landslaget.

Werni spilte i 10 år for Lillestrøm SK, før han gikk til Aalesunds FK og deretter trappet ned med spill for Skjetten

## Meritter
* Landslagskamper
** Norge U21

## Karriere som spiller

## Referanser


## Kilder
* fotballmagasinet.no om Peter Wernis overgang til Skjetten

## Eksterne lenker
*
Slaget ved Lyndanisse

**Slaget ved Lyndanisse** er slaget mellom danske kong Valdemar II og esterne i dagens estiske hovedstad Tallinn.

## Beskrivelse
### Opptakten
Etter å ha samlet et meget stor hær, dro kong Valdemar mot Estland med 1500 langskip i et korstog mot det danskene så på som de hedenske estlenderne. Flåten nådde Estlands nordlige provins Revele i begynnelsen av juni 1219. Med i flåten var, utover kongen, erkebiskopen av Lund, Anders Sunesen, og biskop Theoderik av Estland. I hæren var også flere av kongens vasaller, tyskere under grev Albert og sorbere under Vitslav I av Rügen.

Korsfarerne slo seg ned ved Lyndanisse (dagens Tallinn) og begynte å oppføre en borg, «Castrum danorum», som senere på estisk ble til Tallinn, danskeborgen. Under byggingen av borgen kom flere estiske forhandlere på besøk for å trekke ut tiden, mens de selv samlet sin hær.

### Slaget
Kvelden 15. juni 1219 angrep esterne danskene og deres allierte fra fem kanter. Biskop Theoderik ble drept av esterne, som trodde de hadde drept kongen. 

Alt tydet på et katastrofalt nederlag for korsfarerne. Imidlertid ble ikke sorberne oppdaget av den estiske angrepsstyrken. Vitslav gjennomførte et hurtig motangrep som stanset den estiske fremrykningen. Dette ga de øvrige korsfarerne tid til å samle seg og omgruppere, hvoretter de i fellesskap klarte å drive den estiske hær på flukt. 

Tallinn og store deler av dagens Estland ble etter dette underlagt Danmark.
### ''Dannebrog''
Ifølge sagnet knelte erkebiskop Anders Sunesen i bønn på en bakketopp under slaget. Når han rakte armene mot himmelen, rykket danskene frem, når armene ble senket på grunn av tretthet, trakk de seg tilbake. Hjelpere kom til for å støtte den gamle erkebiskopens armer. 

Da kampen var på sitt mest intense, sendte Gud hjelp. Tegnet var et rødt flagg med et hvitt kors som falt ned fra himmelen. Dette oppmuntret de danske soldatene ytterligere, og de vant en stor seier. Kong Valdemar kunngjorde at det korsflagget som ga danskene seieren heretter skulle være det danske flagget, i dag kjent som Dannebrog.

## Se også
*Valdemarsdag
Brett Wetterich

**Brett Wetterich** (født 9. august 1973 i Cincinnati i Ohio) er en amerikansk golfspiller. Han ble profesjonell i 1994, og har siden spilt på Nationwide Tour og PGA-touren i USA. Han debuterte og spilte fast på PGA-touren i 2000&ndash;2002, men har flere ganger måttet gjennom kvalifisering for å gjenvinne eller sikre kortet: I 2004 greide han det ved å bli nummer ti på pengelisten på Nationwide Tour, etter å ha spilt der i to sesonger, og høsten 2005 klarte han en delt 26.-plass på kvalifiseringen til PGA-touren 2006. I 2006 vant han sin første PGA-seier, og er dermed sikret spillerett de neste to årene.

## Meritter

### Seire på PGA-touren

* 2006: EDS Byron Nelson Championship

På Nationwide Tour har han vunnet to ganger: Chitimacha Louisiana Open i 2003 og Envirocare Utah Classic i 2004.

## Eksterne lenker
*
Kent Police

**Kent Police** er en regional britisk politistyrke med ansvar for Kent inkludert den enhetlige myndighet Medway. Styrken fikk sin nåværende form da Canterbury City Police ble innlemmet i det gamle Kent Police i 1974. 

Styrken har ansvar for Kanaltunnelen, og på grunn av dette er den unik blant britisk politistyrker ved at den har en stasjon i utlandet, nærmere bestemt i Coquelles i Frankrike. Noen tjenestemenn fra Kent Police er plassert der for å overvåke trafikken fra fransk side. Kent Police har sammen med Highways Agency ansvar for å iverksette Operation Stack for å kontrollere trafikken gjennom tunnelen når dette er nødvendig. 

I forbindelse med en større reform av politiet i England i 2006 er det foreslått at Kent Police skal fortsette som en egen styrke. Dette skyldes at den har såpass mange tjenestemenn at den kan fungere optimalt i forhold til de utfordringer som finnes i moderne politiarbeid. 

Kontrollorganet Kent Police Authority har ni folkevalgte rådsmedlemmer (syv fra Kents grevskapsråd og to fra Medway), tre magistrater og fem uavhengige medlemmer. 
## Eksterne lenker
*
Togos herrelandslag i fotball

**Togos herrelandslag i fotball** er det nasjonale fotballaget til Togo, og dette fotballaget blir administrert av Togos fotballforbund. Det togolesiske fotballforbundet ble stiftet i 1960, og det ble medlem av FIFA i 1962. Togo har deltatt i ett VM-sluttspill, og nasjonalstadion er Stade de Kéqué.

## Historie
Togo deltok for første gang i et VM-sluttspill sommeren 2006. De har deltatt i seks Afrikamesterskap, men har alltid blitt slått ut i gruppespillet.

I mai 2001 ble Souleymane Mamam ifølge FIFA den yngste spiller som noensinne har spilt i en VM-kvalifiseringskamp, da han spilte for Togo mot Zambia i en alder av 13 år og 310 dager. Andre kilder oppgir imidlertid Mamams fødselsår til 1985, noe som tilsier at han i såfall var 15 år og 310 dager da han debuterte.

## VM-resultater

## Kamper i VM-sluttspill

## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til det togolesiske fotballforbundet
*  FIFAs profil om Togo 
*  FIFAs VM-2006 profil om Togo
Tomas H.V. Mørkrid

**Tomas Hermann Vasskog Mørkrid** (født 1962) er en norsk lyriker, forfatter, forteller og spillskaper.

Gjennom elleve år på skolen i Øvre Årdal, 1969 til 1980, ble han mobbet, uten at lærerne grep inn. I 1986 flyttet han til Oslo, og begynte jobbe i personalbarnehagen til Statens senter for barne og ungdoms&shy;psykiatri. Han debuterte i 1996 med diktsamlingen *Munnfullmåne*.

Mørkrid var den første til å utgi et rollespill på et profesjonelt forlag i Norge. Rollespillet *[[Fabula]]* ble gitt ut i 1999 av Cappelen. Forfatteren har senere fulgt opp *Fabula* med flere egenutgivelser og oppdateringer på nettsiden for spillet. 

Mørkrid har også forfattet andre rollespill, som *Muu* (1989) og *Pervo* (1992). I mange år har han vært en fremtredende person i norsk rollespillmiljø og en viktig bidragsyter og pådriver for norske rollespill. Gjennom Trafo og stiftelsen Norske Rollespill, som han drev, har han vært konsulent for en rekke andre norske rollespill; som for eksempel ''Draug'' og ''Itras By''. I 2012 ble han av spillforeningen Hyperion utnevnt til «storkommandør av Det Gyldne Horn» som påskjønnelse for innsatsen.

## Bibliografi
*  
*  
*  
* *Ulvesang*, prosa, Eget (2001)
* 

## Referanser


## Eksterne lenker
* fabula.no om rollespillet *Fabula* og om forfatteren
* Presentasjon av Tomas H.V. Mørkrid i Forfatterkatalogen på Forfattersentrums nettsider
John Deere Classic

**John Deere Classic** er en golfturnering på den amerikanske PGA-touren som spilles hvert år i juli, uken før The Open Championship. Turneringen spilles på TPC at Deere Run i Illinois og sponses av Deere & Company.

## Vinnere

 avkortet til 54 hull grunnet regn

## Eksterne lenker
* 
* Profil på PGATOUR.com
Dynamo (andre betydninger)

**[[Dynamo]]** og **Dinamo** kan vise til:

*Generator, innretning som lager elektrisk strøm

*Dinamo AS, et norsk kommunikasjons- og reklamerådgivningsselskap
*Operasjon Dynamo, en militær operasjon under andre verdenskrig

*KS Dinamo Tirana, en albansk fotballklubb
*Colne Dynamoes FC, en tidligere engelsk fotballklubb
*FC Dünamo Tallinn, en estisk fotballklubb
*FC Dinamo Tbilisi, en georgisk fotballklubb
*FK Dinamo Minsk, en belarusisk fotballklubb
*HK Dinamo Minsk, en belarusisk ishockeyklubb
*GNK Dinamo Zagreb, en kroatisk fotballklubb
*Dinamo Riga, en latvisk ishockeyklubb
*Dinamo București, en rumensk fotballklubb
*FK Dinamo Moskva, en russisk fotballklubb
*BFC Dynamo, en tysk fotballklubb fra Berlin
*SC Dynamo Berlin, en tidligere tysk idrettsklubb
*SG Dynamo Dresden, en tysk fotballklubb
*Dynamo Kyiv, en ukrainsk fotballklubb
*Houston Dynamo, en fotballklubb fra USA
Annika

**Annika** eller **Annica** er svenske varianter av kvinnenavnet Anniken.

**Anika** er en mindre vanlig variant av navnet. Anika brukes som mannsnavn i Russland.

## Betydning
Navnet kommer fra lavtysk *Anneke* og *Anneken* – diminutive former av Anna, altså varianter over «lille Anna». Anna betyr «nåde».

## Utbredelse
Annika er mye brukt på Færøyene og i Sverige og Finland. Varianten *Anica* er vanlig i Slovenia. Det er om lag 768 personer i Norge som har Annika som første eller eneste fornavn og om lag 58 personer i Norge som har Annica som første eller eneste fornavn.

|}

I Sverige er navnevarianten *Anneke* kjent fra 1400-tallet. På 1500-tallet ble skrivemåten *Annike* tatt i bruk.

## Navnedag
* Norge: 
* Sverige: 21. april

## Kjente personer med navnet Annica eller Annika
* Annika Thor (f 1950), svensk barnebokforfatter
* Annika Hallin (f 1969), skuespiller
* Annika Sörenstam (f 1970), svensk golfspiller

## Annen bruk av navnet
* Annika Settergren, rollefigur i Pippi Langstrømpe av Astrid Lindgren
* Annika er en tegneserie av Håkon Aasnes.

## Referanser


## Eksterne lenker
* Norske navn - Annica
* Statistisk Sentrabyrå navnestatistikk
*
Docksta

**Docksta** er et tettsted i Kramfors kommune i Västernorrlands län, i landskapet Ångermanland i Sverige. I 2010 hadde tettstedet 378 innbyggere.

Stedet ligger langs E4 omtrent 4 mil sør for Örnsköldsvik, ved Skulebergets fot. På stedet finnes skole opp til sjette klasse og en slalåmbakke. Visefestivalen Skulefestivalen arrangeres hvert år. Andre turistattraksjoner er Rövarbyn og Labyrinten.

De viktigste bedriftene i Docksta er Dockstavarvet som fylte 100 år i 2005 og som produserer Stridsbåt 90N. Det finnes også en skofabrikk, *Docksta Sko*, som produserer slippers.

## Referanser
Joan Crawford

**Joan Crawford** (født **Lucille Fay LeSueur** 23. mars 1904 i San Antonio i Texas, død 10. mai 1977 i New York) var en amerikansk skuespillerinne. Karrieren hennes strakk seg fra stumfilmens dager til inn i 1970-årene.

## Tidlig liv
Crawfords foreldre var skilt og hun vokste opp i trange kår, med stefarens etternavn som Billie Cassin i Lawton i Oklahoma. Hun arbeidet blant annet som servitrise og butikkassistent innen hun begynte en beskjeden dansekarriere etter å ha vunnet en charlestonkonkurranse.

Crawford opptrådte på nattklubber i Detroit og Chicago. Hun debuterte som korpike på Broadway i revyen *Innocent Eyes* (1924). I 1925 signerte hun filmkontrakt med Metro-Goldwyn-Mayer. Hun brukte fødenavnet sitt i de første filmene hun spilte i, før navnet Joan Crawford ble valgt etter en konkurranse i et filmmagasin.

## Filmskuespiller
Gjennombruddet kom med melodramaet *[[Våre dansende døtre]]* (1928). Crawford klarte overgangen fra stumfilm til lydfilm og i 1930-årene spilte hun i filmer som *[[Grand Hotel (film)|Grand Hotel]]* (1932), *[[Den dansende venus]]* (1933), *[[Sadie McKee]]* (1934), *[[Sladderen går]]* (1936) og *[[Kvinner (film)|Kvinner]]* (1939). Hun vant Oscar for beste kvinnelige hovedrolle for tittelrollen i dramafilmen *[[Mildred Pierce (film)|Mildred Pierce]]* (1945).

Joan Crawford ble nominert til Oscar for rolletolkningene sine i dramafilmen *[[Besatt (1947)|Besatt]]* (1947) og thrilleren *[[Skjer det i natt?]]* (1952). Hun ble nominert til BAFTA for rolletolkningen sin i den psykologiske thrilleren *[[Hva hendte med Baby Jane?]]* (1962). Crawford fikk en stjerne på Hollywood Walk of Fame i 1960 og ble belønnet med en Cecil B. DeMille Award i 1970. I 1999 ble hun kåret til tidenes 10. største kvinnelige filmlegende av Det amerikanske filminstituttet.

## Privat
Crawford adopterte fem barn, men oppfostret bare fire, etter at den ene adoptivsønnen ble hentet igjen av sin biologiske mor. Etter Crawfords død skrev det eldste av de fire barna, Christina, boken *[[Mommie Dearest]]* (1978). I boken beskyldes Crawford for fysisk og psykisk mishandling av Christina og hennes bror Christopher. Boken ble filmatisert i 1981, med Faye Dunaway i hovedrollen.

## Filmografi
### Stumfilmer (utvalg)

### Lydfilmer

## Bibliografi
* 
* 

## Referanser




## Eksterne lenker

*
Jennifer Jones

**Jennifer Jones** (født **Phylis Lee Isley** 2. mars 1919, død 17. desember 2009) var en amerikansk skuespillerinne. Hun vant Oscar og Golden Globe for rollen som Bernadette Soubirous i filmen *[[Sangen om Bernadette (film)|Sangen om Bernadette]]* (1943). Jones har fått en stjerne på Hollywood Walk of Fame.

## Filmografi (utvalg)
* 1943 – *[[Sangen om Bernadette (film)|Sangen om Bernadette]]*
* 1953 – *[[Svindlernes marked]]*
* 1955 – *[[Skinnende dager]]*
* 1974 – *[[Inferno i flammer]]*

## Referanser


## Eksterne lenker
* 
*
Hideki Tōjō

**Hideki Tōjō** (kyūjitai: 東條; shinjitai: 英機東条 英機; født 30. desember 1884, Tokyo, Japan, henrettet 23. desember 1948, Tokyo) var en japansk general, en nasjonalistisk strateg og den 40. statsminister i Japan. Han var statsminister i Japan i det meste av andre verdenskrig, fra 18. oktober 1941 til 22. juli 1944. Han ble henrettet den 23. desember 1948 etter å ha blitt dømt til døden for krigsforbrytelser. På grunn av at han var en kompetent administrator som la vekt på streng disiplin, og for sin skarphet, ble han kalt *kamisori* (barberkniven).

## Liv og virke
### Bakgrunn
Tōjō ble født i 1884 i bydelen Kōjimachi (som senere ble en del av bydelen Chiyoda), Tokyo, som tredje sønn av Hidenori Tōjō, en generalløytnant i den japanske hæren. Tōjōs to eldre brødre døde før han ble født. I 1905 ble han uteksaminert fra krigsskolen og begynte tjenesten som fenrik i infanteriet. I 1909 giftet han seg med Katsuko Ito og fikk tre sønner og fire døtre med henne.

### Militær karriere
I 1935 nådde Tōjō, som også hadde gått stabsskolen, graden generalmajor og kommanderte militærpolitiet i Kwantungarmeen i den japanske marionettstaten Manchukuo, og i mars 1937 ble han Kwantungarméens stabssjef. I 1938 ble Tōjō visekrigsminister, men ble senere degradert til generalinspektør i hærens flyvåpen og sjef for dens hovedkvarter. I denne perioden var Tōjō også den reelle sjefen for Japans hemmelige tjenester. 

Tōjō var medlem av Tōseiha, en konservativ politisk fraksjon innen Japans hær.

### Politisk karrière
Tōjō var som krigsminister i 1940 en av pådriverne for å knytte Japan til aksemaktene Tyskland og Italia. I 1941 ble Tōjō statsminister og tok full kontroll over Japans væpnede styrker. I tillegg til stillingen som statsminister ledet han også i ulike perioder andre ministerier, som utenriksministeriet, utdanningsministeriet, innenriksministeriet, handelsministeriet og rustningsministeriet.

I februar 1944 tok Tōjō over stillingen som leder for generalstaben. Etter en rekke militære nederlag som kulminerte med tapet av Saipan ble han tvunget til å gå av den 18. juli 1944.

### Krigsslutt
Etter Japan overgav seg i 1945 prøvde Tōjō å ta livet av seg ved å skyte seg, men mislyktes. Han ble arrestert av de amerikanske okkupasjonsstyrkene og anklaget ved International Military Tribunal for the Far East for krigsforbrytelser. Han ble funnet skyldig i følgende forbrytelser:

* nummer  1 – føre angrepskrig, og krigføring som bryter mot internasjonal lov
* nummer 27 – uprovosert krig mot Kina
* nummer 29 – angrepskrig mot USA
* nummer 31 – angrepskrig mot Storbritannia
* nummer 23 – angrepskrig mot Nederland
* nummer 33 – angrepskrig mot Frankrike
* nummer 54 – beordret, autoriserte og tillot inhuman behandling av krigsfanger og andre

Hideki Tōjō ble dømt til døden den 12. november 1948. Tōjō påberopte seg å handle på ordre fra den japanske keiseren Hirohito, som av de allierte ble gitt immunitet. Han ble henrettet ved henging i Sugamo fengsel, i bydelen Toshima, Tokyo, den 23. desember 1948.

## Referanser


## Litteratur
* Courtney Browne: *Tōjō: The Last Banzai*. New York: Holt, 1967.

## Eksterne lenker
* 
*
Sirin Eide

**Sirin Eide** (født 1961) er en norsk filmregissør, tv-regissør og manusforfatter. Hun har arbeidet som kortfilmkonsulent i Norsk filmfond fra 2003 til 2006. 

Eide studerte Film og media ved Høgskolen i Volda og har etter utdannelsen arbeidet med film- og TV-produksjoner, først som redigerer, deretter som videofotograf og etterhvert regissør. Hun har siden 1996 regissert musikkvideoer, dokumentarer og TV-programmer. 

Hun debuterte som spillefilmregissør med *[[Aldri mer 13]]*  i 1995.

## Filmografi
### Kortfilm
* 1999: *Æddabædda*
* 2001: *Dykk*
* 2002: *Bulle bare bor her*

### Spillefilmer
* 1995: *[[Aldri mer 13]]*

### TV-serier
* Berlinerpoplene (NRK-DRAMA) (2007)
* Soria Moria på NRK
* Familiesagaen De syv søstre på TV2
* Hotel Cæsar på TV2
* Huset med det rare i (NRK 1994)
* "U" (NRK 1991–1994)

## Referanser


## Eksterne lenker
*